				|

		52012PC0449

			Proposta għal REGOLAMENT TAL-PARLAMENT EWROPEW U TAL-KUNSILL dwar l-allokazzjoni ta' kwoti tar-rati tariffarji li japplikaw għall-esportazzjonijiet ta' injam mill-Federazzjoni Russa lejn l-Unjoni Ewropea /* COM/2012/0449 final - 2012/0217 (COD) */

			   	MEMORANDUM
TA’ SPJEGAZZJONI
Fil-kuntest tal-adeżjoni tagħha
fl-Organizzazzjoni Dinjija tal-Kummerċ (WTO), il-Federazzjoni Russa qablet
li tnaqqas ir-rati tad-dazju għall-esportazzjoni applikati bħalissa
fuq il-prodotti tal-injam mhux ipproċessat. Għal ċerti tipi ta'
injam, jiġifieri xi speċijiet tal-injam koniferu (jiġifieri
l-abit u l-arżnu), ir-Russja qablet li tiftaħ il-kwoti tar-rati
tariffarji għall-esportazzjonijiet ta' dawk il-prodotti u li talloka sehem
speċifiku tal-kwoti lill-Unjoni Ewropea (UE). Ir-rati tad-dazju
għall-esportazzjoni fil-limiti tal-kwoti tariffarji se jiġu applikati
f’livell imnaqqas sinifikattivament (jiġifieri 13 % għall-abit u
15 % għall-arżnu, bil-kontra tar-rata tad-dazju attwali mhux
marbuta għall-esportazzjoni barra mill-kwota ta’ 25 %, iżda mhux
anqas minn 15 EUR/m³). Dawn l-impenji speċifiċi tal-Federazzjoni
Russa ġew inklużi fl-Iskeda tad-WTO tal-Konċessjonijiet
tagħha bħala Anness għall-Parti V tal-Iskeda.
Ftehim bilaterali f’forma ta’ Skambju ta’ Ittri
(minn hawn ’il quddiem imsejjaħ “il-Ftehim”) jistabbilixxi
dispożizzjonijiet ġenerali dwar l-implimentazzjoni tas-sehem
speċifiku tal-kwoti allokat għall-UE. B'mod partikolari, il-Ftehim
jistipula li l-kwantitajiet tas-sehem tal-UE tal-kwoti tar-rati tariffarji
għandhom jiġu ġestiti mill-UE, u li l-Federazzjoni Russa
għandha toħroġ liċenzji tal-esportazzjoni bbażati fuq
id-dokumentazzjoni rilevanti tal-importazzjoni maħruġa mill-UE.
Il-Ftehim jipprevedi wkoll l-elaborazzjoni
mill-UE u mill-Federazzjoni Russa ta' modalitajiet tekniċi aktar
dettaljati dwar il-ġestjoni tal-kwoti tar-rati tariffarji bid-dħul
fis-seħħ tal-Ftehim. Tali modalitajiet tekniċi huma inklużi
fi Protokoll, negozjat bejn l-UE u l-Gvern tal-Federazzjoni Russa (minn issa ’l
quddiem imsejjaħ "il-Protokoll"). Il-Protokoll jistabbilixxi
r-regoli dwar il-ġestjoni tal-kwoti tar-rati tariffarji
għall-esportazzjoni u tal-esportazzjonijiet f'dawk il-kwoti, inklużi
d-dispożizzjonijiet dwar il-kooperazzjoni tal-awtoritajiet kompetenti tal-Unjoni
Ewropea u tal-Gvern tal-Federazzjoni Russa neċessarji biex ikun
żgurat it-tħaddim adegwat tas-sistema.
L-UE għandha interess kbir fil-kwoti
tar-rati tariffarji li jipprovdu vantaġġi sinifikanti
għall-esportazzjonijiet tal-injam mir-Russja, bid-dazji fil-kwoti mnaqqsin
sinifikattivament meta mqabblin mad-dazji barra mill-kwoti (mhux marbutin).
B’mod partikolari, l-industriji forestali tal-UE u l-utenti ’l isfel fil-katina
bħall-industriji tal-karta, tal-kostruzzjoni u tal-għamara ntlaqtu
ħażin minn żidiet konsekuttivi tad-dazji
għall-esportazzjoni tal-injam li ilhom jiġu applikati
mill-Federazzjoni Russa mill-2007. L-operaturi ekonomiċi fl-UE issa huma
ħerqanin għal aċċess għal dik il-materja prima
b’kondizzjonijiet imtejbin b’mod sinifikattiv, u essenzjalment il-kwoti
tar-rati tariffarji ġew stabbiliti fl-interess tagħhom.
Sabiex tkun garantita l-applikazzjoni
effettiva tas-sistema ta' ġestjoni stipulata fil-Ftehim u fil-Protokoll sa
żmien l-adeżjoni tal-Federazzzjoni Russa fid-WTO, il-Ftehim u
l-Protokoll għandhom ikunu applikati provviżorjament minn dakinhar li
l-Federazzjoni Russa taderixxi mad-WTO. L-Artikolu 3
tad-Deċiżjoni tal-Kunsill 2012/105/UE
tal-14 ta’ Diċembru 2011 dwar l-iffirmar, f'isem l-Unjoni
Ewropea, u l-applikazzjoni provviżorja tal-Ftehim u l-Protokoll, jikkonferma
l-applikazzjoni provviżorja kemm tal-Ftehim u kemm tal-Protokoll, sakemm
jiġu ffinalizzati l-proċeduri għall-konklużjoni tal-Ftehim.
Il-Kummissjoni għandu jkollha
s-setgħa li tadotta d-dispożizzjonijiet neċessarji
għall-ġestjoni tal-kwantitajiet tal-kwoti tar-rati tariffarji
allokati għall-esportazzjonijiet lejn l-UE permezz ta' att ta'
implimentazzjoni. L-Artikolu 4 tad-Deċiżjoni tal-Kunsill 2012/105/UE
tal-14 ta’ Diċembru 2011 dwar l-iffirmar, f'isem l-Unjoni
Ewropea, u l-applikazzjoni provviżorja tal-Ftehim u l-Protokoll, awtorizza
lill-Kummissjoni biex tadotta regoli dettaljati dwar il-metodu tal-allokazzjoni
tal-awtorizzazzjonijiet tal-kwoti skont l-Artikolu 5, il-paragrafu 2,
tal-Protokoll, u kwalunkwe dispożizzjoni oħra neċessarja
għall-ġestjoni mill-Unjoni Ewropea tal-kwantitajiet tal-kwoti
tar-rati tariffarji allokati għall-esportazzjonijiet lejn l-Unjoni
Ewropea. Fuq din il-bażi, ir-Regolament ta’ Implimentazzjoni
tal-Kummissjoni (UE) Nru 498/2012 tat-12 ta’ Ġunju 2012
stabbilixxa r-regoli ta’ implimentazzjoni provviżorji neċessarji
bil-għan li jkun hemm ġestjoni kompletament operattiva tal-UE
tas-sehem tagħha tal-kwoti tar-rati tariffarji saż-żmien meta
l-Federazzjoni Russa tissieħeb fid-WTO. Madankollu, ir-Regolament ta’
Implimentazzjoni tal-Kummissjoni (UE) Nru 498/2012 mhux ser jibqa’
japplika fid-data meta l-Protokoll ma jibqax jiġi applikat
provviżorjament (cf. l-Artikolu 20(2) tar-Regolament ta’
Implimentazzjoni tal-Kummissjoni (UE) Nru 498/2012). Il-Kummissjoni
għalhekk għandha tingħata s-setgħa, permezz ta’ Regolament
tal-Parlament Ewropew u tal-Kunsill adottat skont proċedura
leġiżlattiva ordinarja, li tadotta d-dispożizzjonijiet ta’
implimentazzjoni definittivi neċessarji.
Sabiex ikun hemm ġestjoni operattiva bla
xkiel mill-UE tas-sehem tagħha tal-kwoti tar-rati tariffarji
saż-żmien meta l-Federazzjoni Russa tissieħeb mad-WTO,
il-Kapitolu 7 tar-Regolament ta' Implimentazzjoni tal-Kummissjoni (UE)
Nru 498/2012 stabbilixxa dispożizzjonijiet relatati ma' ċerti
passi preparatorji, li għandhom jittieħdu immedjatament wara
d-dħul fis-seħħ tar-Regolament ta’ Implimentazzjoni
provviżorju. Dawn il-miżuri preparatorji huma meħtieġa biex
jiġu kkalkolati l-ammonti massimi tal-importazzjoni (l-hekk imsejħa
“limiti massimi”) għal dawk il-kumpaniji li jistgħu jgħidu li
għandhom stejtus ta’ importatur “tradizzjonali” tul l-ewwel tliet perjodi
tal-kwota tal-applikazzjoni tal-Ftehim u tal-Protokoll (cf.
l-Artikolu 5(4) tal-Protokoll).
L-effetti legali tal-miżuri preparatorji
meħudin skont ir-Regolament ta’ Implimentazzjoni tal-Kummissjoni (UE)
Nru 498/2012 għandhom, għalhekk, jinżammu fir-regolament
ta’ implimentazzjoni l-ġdid, li għandu jiġi adottat
mill-Kummissjoni sabiex jiġu żgurati ċertezza u kontinwità
legali għall-operaturi ekonomiċi.
2012/0217 (COD)
Proposta għal
REGOLAMENT TAL-PARLAMENT EWROPEW U
TAL-KUNSILL
dwar l-allokazzjoni ta' kwoti tar-rati
tariffarji li japplikaw għall-esportazzjonijiet ta' injam
mill-Federazzjoni Russa lejn l-Unjoni Ewropea
IL-PARLAMENT
EWROPEW U L-KUNSILL TAL-UNJONI EWROPEA,
Wara li
kkunsidraw it-Trattat dwar il-Funzjonament tal-Unjoni Ewropea, u b’mod
partikolari l-Artikolu 207 tiegħu,
Wara li
kkunsidraw il-proposta tal-Kummissjoni Ewropea,
Wara
t-trażmissjoni tal-abbozz tal-att leġiżlattiv lill-Parlamenti
nazzjonali,
Filwaqt li
jaġixxu skont il-proċedura leġiżlattiva ordinarja[1],
Billi:
(1)       Meta
titqies l-importanza ekonomika għall-Unjoni Ewropea tal-importazzjonijiet
ta' injam mhux ipproċessat u l-importanza li għandha l-Federazzjoni
Russa għall-Unjoni bħala fornitur ta' injam mhux maħdum,
il-Kummissjoni nnegozjat mal-Federazzjoni Russa impenji mill-Federazzjoni Russa
biex jitnaqqsu jew jiġu eliminati d-dazji tagħha tal-esportazzjoni
applikati attwalment fuq l-injam mhux ipproċessat.
(2)       Dawn
l-impenji, li se jsiru parti mill-Iskeda ta’ Konċessjonijiet
tal-Organizzazzjoni Dinjija tal-Kummerċ (WTO) għall-Federazzjoni
Russa hekk kif taderixxi mad-WTO, jinkludu l-kwoti tar-rati tariffarji
għall-esportazzjoni ta’ tipi speċifikati ta' injam koniferuż, li
sehem minnu kien allokat għall-esportazzjoni lejn l-Unjoni.
(3)       Fil-kuntest
tan-negozjati li jirrigwardaw l-adeżjoni tal-Federazzjoni Russa mad-WTO,
il-Kummissjoni nnegozjat mal-Federazzjoni Russa, f'isem l-Unjoni, Ftehim
fil-forma ta' Skambju ta' Ittri relatat mal-ġestjoni ta' dawk il-kwoti
tar-rati tariffarji li japplikaw għall-esportazzjonijiet ta' ċertu
injam koniferuż mill-Federazzjoni Russa lejn l-Unjoni[2] (minn hawn 'il quddiem
imsejjaħ "il-Ftehim").
(4)       Kif
previst fil-Ftehim, l-Unjoni u l-Federazzjoni Russa nnegozjaw ukoll
modalitajiet tekniċi dettaljati dwar il-ġestjoni tal-kwoti tar-rati
tariffarji, li huma inklużi fi ftehim fil-forma ta' Protokoll innegozjat
bejn l-Unjoni u l-Gvern tal-Federazzjoni Russa[3]
(minn hawn 'il quddiem imsejjaħ "il-Protokoll").
(5)       Fl-14 ta’ Diċembru 2011
il-Kunsill adotta d-Deċiżjoni 2012/105/UE[4] li tawtorizza l-iffirmar
tal-Ftehim u l-Protokoll u l-applikazzjoni provviżorja tagħhom
mid-data tal-adeżjoni tal-Federazzjoni Russa mad-WTO. Il-Ftehim u
l-Protokoll ġew iffirmati fis-16 ta’ Diċembru 2011.
(6)       L-Unjoni
Ewropea għandha tiġġestixxi s-sehem tal-kwoti tar-rati
tariffarji allokati lilha permezz tal-proċeduri interni tagħha, skont
l-istipulazzjonijiet tal-Ftehim. Id-Deċiżjoni 2012/105/UE tistipula
li l-Kummissjoni għandha tadotta regoli dettaljati dwar il-metodu ta' kif
jiġu allokati l-awtorizzazzjonijiet tal-kwoti skont il-Protokoll, u kull
dispożizzjoni oħra neċessarja għall-ġestjoni,
min-naħa tal-Unjoni Ewropea, tal-kwantitajiet tal-kwoti tariffarji allokati
għall-esportazzjonijiet lejn l-Unjoni Ewropea. Ir-Regolament ta’
Implimentazzjoni tal-Kummissjoni (UE) Nru 498/2012
tat-12 ta' Ġunju 2012 dwar l-allokazzjoni ta’ kwoti tar-rati tariffarji li japplikaw
għall-esportazzjonijiet ta’ injam mill-Federazzjoni Russa lejn l-Unjoni
Ewropea[5] stabbilixxa r-regoli ta’ implimentazzjoni
provviżorji neċessarji, bil-għan li tkun tista’ ssir
ġestjoni kompletament operattiva mill-Unjoni tas-sehem tagħha ta'
kwoti ta' rati tariffarji sa meta l-Federazzjoni Russa tissieħeb mad-WTO.
Dak ir-Regolament mhux se jibqa’ japplika ladarba l-Ftehim u l-Protokoll
jiġu konklużi u jidħlu fis-seħħ.
(7)       Sabiex
jiġu żgurati kundizzjonijiet uniformi għall-implimentazzjoni
tal-Ftehim u l-Protokoll wara d-dħul fis-seħħ tagħhom,
għandhom jingħataw setgħat ta’ implimentazzjoni
lill-Kummissjoni. Dawk is-setgħat għandhom jiġu
eżerċitati skont ir-Regolament (UE) Nru 182/2011 tal-Parlament
Ewropew u tal-Kunsill tas-16 ta’ Frar 2011 li jistabbilixxi
r-regoli u l-prinċipji ġenerali dwar il-modalitajiet ta’ kontroll
mill-Istati Membri tal-eżerċizzju mill-Kummissjoni tas-setgħat
ta’ implimentazzjoni[6].
(8)       Il-proċedura
ta’ eżami għandha tintuża għall-adozzjoni ta’ atti ta’
implimentazzjoni li jistabbilixxu r-regoli dwar il-metodu tal-allokazzjoni
tal-awtorizzazzjonijiet tal-kwoti u ta’ kwalunkwe dispożizzjoni oħra
neċessarja għall-ġestjoni mill-Unjoni tal-kwantitajiet tal-kwoti
tariffarji allokati għall-esportazzjonijiet lejn l-Unjoni
fl-implimentazzjoni tal-Ftehim u tal-Protokoll, minħabba li dawk l-atti
huma atti relatati mal-politika kummerċjali komuni u għalhekk
jaqgħu taħt il-punt (iv) tal-Artikolu 2(2)(b) tar-Regolament
(UE) Nru 182/2011.
(9)       Sabiex
jiġu żgurati ċ-ċertezza u l-kontinwità legali
għall-operaturi ekonomiċi, l-effetti legali tal-miżuri
preparatorji li diġà ttieħdu skont ir-Regolament ta’ Implimentazzjoni
(UE) Nru 498/2012 għandhom jinżammu mill-atti ta’
implimentazzjoni l-ġodda li għandhom jiġu adottati skont dan
ir-Regolament, bħallikieku dawk il-miżuri preparatorji ttieħdu
skont id-dispożizzjoni korrispondenti ta’ dawk l-atti ta’ implimentazzjoni
l-ġodda.
ADOTTAW DAN IR-REGOLAMENT:
Artikolu 1
1.           Fl-implimentazzjoni
tal-Ftehim bejn l-Unjoni Ewropea u l-Federazzjoni Russa relatat
mal-amministrazzjoni tal-kwoti tar-rati tariffarji li japplikaw
għall-esportazzjonijiet tal-injam mill-Federazzjoni Russa lejn l-Unjoni u
l-Protokoll dwar il-modalitajiet tekniċi skont il-Ftehim, il-Kummissjoni
għandha tadotta regoli dettaljati dwar il-metodu ta’ allokazzjoni
tal-awtorizzazzjonijiet tal-kwoti skont il-paragrafu 2 tal-Artikolu 5
tal-Protokoll, u kwalunkwe dispożizzjoni oħra neċessarja
għall-ġestjoni mill-Unjoni tal-kwantitajiet tal-kwoti tar-rati
tariffarji allokati għall-esportazzjonijiet lejn l-Unjoni. Dawn l-atti ta’
implimentazzjoni għandhom jiġu adottati f'konformità mal-proċedura
ta’ eżami msemmija fl-Artikolu 2.
2.           L-atti ta’ implimentazzjoni
msemmija fil-paragrafu 1 għandhom iżommu l-effetti legali
tal-miżuri preparatorji meħudin skont ir-Regolament ta’
Implimentazzjoni (UE) Nru 498/2012.
Artikolu 2
Il-Kummissjoni għandha tkun megħjuna
mill-Kumitat tal-Injam imwaqqaf bl-Artikolu 5 tad-Direttiva 2012/105/UE.
Dak il-kumitat għandu jkun kumitat fit-tifsira tar-Regolament (UE)
Nru 182/2011. Il-Kumitat tal-Injam jista’ jeżamina kwalunkwe
kwistjoni dwar l-applikazzjoni ta’ dan il-Ftehim u l-Protokoll, imqajma
mill-Kummissjoni jew fuq talba ta’ Stat Membru.
Fejn issir referenza għal dan l-Artikolu,
għandu japplika l-Artikolu 5 tar-Regolament (UE) Nru 182/2011.
Artikolu 3
Dan ir-Regolament għandu jidħol
fis-seħħ fil-jum tal-pubblikazzjoni tiegħu f'Il-Ġurnal
Uffiċjali tal-Unjoni Ewropea.
Dan ir-Regolament għandu jorbot fl-intier tiegħu u japplika
direttament fl-Istati Membri kollha.
Magħmul fi Brussell,
Għall-Parlament Ewropew                           Għall-Kunsill
Il-President                                                    Il-President
[1]               Pożizzjoni tal-Parlament Ewropew ta’ [XXX] u d-Deċiżjoni tal-Kunsill ta’ [XXX].
[2]               ĠU L 57, 29.2.2012, p. 3.
[3]               ĠU L 57, 29.2.2012, p. 5.
[4]               ĠU L 57, 29.2.2012, p. 1.
[5]               ĠU L 152, 13.6.2012, p. 28.
[6]               ĠU L 55, 28.2.2011, p. 13.


               IL-KUMMISSJONI EWROPEA
            Brussell, 4.5.2016
            COM(2016) 290 final
            2016/0142(COD)
            Proposta għal
            REGOLAMENT TAL-PARLAMENT EWROPEW U TAL-KUNSILL
            li jemenda r-Regolament tal-Kunsill (KE) Nru 539/2001 li jelenka l-pajjiżi terzi li ċ-ċittadini tagħhom għandu jkollhom viża fil-pussess tagħhom meta jaqsmu l-fruntieri esterni u dawk iċ-ċittadini li huma eżentati minn dik il-ħtieġa
            (reviżjoni tal-mekkaniżmu ta’ sospensjoni)

               MEMORANDUM TA’ SPJEGAZZJONI

               1.IL-KUNTEST TAL-PROPOSTA

               •Ir-raġunijiet għall-proposta u l-għanijiet tagħha

               Wara d-deċiżjonijiet dwar il-liberalizzazzjoni tal-viża għall-pajjiżi tal-Balkani tal-Punent, fl-2011 il-Kummissjoni pproponiet li tistabbilixxi “klawżola ta’ salvagwardja għall-viżi” fir-Regolament tal-Kunsill (KE) Nru 539/2001
                  1
                li jkun jippermetti s-sospensjoni temporanja tal-eżenzjoni mill-viża għaċ-ċittadini ta’ pajjiż terz għal perjodu qasir ta’ żmien, bħala kwistjoni ta’ urġenza, u abbażi ta’ kriterji definiti, sabiex issolvi d-diffikultajiet iffaċċjati minn wieħed jew aktar mill-Istati Membri f’każ ta’ żieda sostanzjali u f’daqqa fil-migrazzjoni irregolari jew l-applikazzjonijiet għall-ażil bla bażi, applikazzjonijiet għar-riammissjoni rifjutati, ippreżentati minn Stat Membru lejn il-pajjiż terz konċernat
                  2
               .

               Fil-11 ta’ Diċembru 2013, il-Parlament Ewropew u l-Kunsill adottaw ir-Regolament (UE) Nru 1289/2013
                  3
               , li emenda r-Regolament (KE) Nru 539/2001 billi introduċa l-hekk imsejjaħ “mekkaniżmu ta’ sospensjoni” u mmodifika l-mekkaniżmu ta’ reċiproċità eżistenti.

               Dan il-mekkaniżmu ta’ sospensjoni fl-Artikolu 1a tar-Regolament (KE) Nru 539/2001 jippermetti s-sospensjoni temporanja tal-eżenzjoni mill-viża għaċ-ċittadini ta’ pajjiż terz f’ċerti sitwazzjonijiet ta’ emerġenza, bħala l-aħħar alternattiva. Dan jista’ jiġi skattat minn kull Stat Membru billi jinnotifika lill-Kummissjoni li huwa kkonfrontat, fuq perjodu ta’ sitt xhur, meta mqabbel mal-istess perjodu fis-sena preċedenti jew mal-aħħar sitt xhur qabel il-liberalizzazzjoni tal-viża f’dak il-pajjiż, b’ċirkostanzi li jwasslu għal sitwazzjoni ta’ emerġenza li l-Istat Membru inkwistjoni ma jkunx jista’ jirrimedja waħdu.

               Dawn iċ-ċirkostanzi huma prinċipalment żieda sostanzjali u f’daqqa fl-għadd ta’:

               –ċittadini ta' dak il-pajjiż terz li jinsabu li jkunu qed joqogħdu b'permanenza b'awtorizzazzjoni skaduta fit-territorju tal-Istat Membru inkwistjoni b'mod illegali;

               –applikazzjonijiet għall-ażil bla bażi miċ-ċittadini ta' dak il-pajjiż terz, meta żieda bħal din qiegħda twassal għal pressjonijiet speċifiċi fuq is-sistema tal-asil tal-Istat Membru;

               –applikazzjonijiet għar-riammissjoni rifjutati, ippreżentati mill-Istat Membru lil dak il-pajjiż terz għaċ-ċittadini tiegħu stess.

               Meta jinnotifika lill-Kummissjoni, l-Istat Membru jrid jiddikjara r-raġunijiet għall-attivazzjoni tal-mekkaniżmu, jipprovdi dejta u statistika rilevanti, kif ukoll jiddeskrivi miżuri preliminari li ħa biex jirrimedja s-sitwazzjoni. Il-Kummissjoni mbagħad tinforma kemm lill-Kunsill kif ukoll lill-Parlament Ewropew u teżamina s-sitwazzjoni u l-ambitu tal-problema (l-għadd ta’ Stati Membri milquta, l-impatt fuq is-sitwazzjoni ġenerali tal-migrazzjoni fl-Unjoni).

               Il-Kummissjoni tista’ tiddeċiedi li hija meħtieġa azzjoni, filwaqt li tqis il-konsegwenzi ta’ sospensjoni tal-eżenzjoni tal-viża għar-relazzjonijiet esterni tal-Unjoni u l-Istati Membri tagħha mal-pajjiż terz ikkonċernat, filwaqt li taħdem f’kooperazzjoni mill-qrib ma’ dak il-pajjiż terz biex jinstabu soluzzjonijiet alternattivi fit-tul. F’dak il-każ, il-Kummissjoni għandha tliet xhur minn meta tirċievi n-notifika biex tadotta att ta’ implimentazzjoni li jissospendi temporanjament l-eżenzjoni mir-rekwiżit tal-viża għaċ-ċittadini tal-pajjiż terz ikkonċernat, għal perjodu ta’ sitt xhur.

               Qabel l-iskadenza ta’ dan il-perjodu ta’ sitt xhur, il-Kummissjoni trid tippreżenta rapport lill-Parlament Ewropew u lill-Kunsill. Dan ir-rapport jista’ jiġi akkumpanjat minn proposta leġiżlattiva biex temenda r-Regolament (KE) Nru 539/2001 għat-trasferiment tal-pajjiż terz inkwistjoni lejn il-lista tal-pajjiżi li jirrikjedu viża (Anness I), biex b’hekk iċ-ċittadini tiegħu jkunu jeħtieġu l-viża b'mod permanenti. F’dan il-każ, is-sospensjoni temporanja tal-eżenzjoni mill-viża tista’ tiġi estiża b’perjodu massimu ta’ 12-il xahar.

               Fil-kuntest tas-sitwazzjoni migratorja attwali fl-Unjoni Ewropea u tal-konklużjoni b’suċċess tad-diversi djalogi dwar il-liberalizzazzjoni tal-viża ma’ pajjiżi ġirien (il-Ġeorġja, l-Ukraina, il-Kosovo, it-Turkija), diversi Stati Membri esprimew dubji dwar jekk il-mekkaniżmu ta’ sospensjoni tal-viżi eżistenti jipprevedix il-flessibbiltà meħtieġa biex jaġixxi f’ċerti sitwazzjonijiet ta’ urġenza. B’mod partikolari, huma sostnew li:

               –ir-raġunijiet possibbli għal sospensjoni huma limitati wisq, u pereżempju ma jinkludux in-nuqqas ta’ pajjiż terz milli jikkoopera dwar ir-riammissjoni ta’ ċittadini ta’ pajjiżi terzi li għaddew bi tranżitu minn dak il-pajjiż terz, fejn ftehim ta’ riammissjoni konkluż bejn l-Unjoni jew Stat Membru u l-pajjiż terz ikkonċernat jipprevedi tali obbligu ta’ riammissjoni;

               –l-inizjattiva li jiskatta l-mekkaniżmu ta’ sospensjoni permezz ta’ notifika, li fir-Regolament hija biss f’idejn l-Istati Membri, għandha tiġi estiża lill-Kummissjoni;

               –il-perjodi ta’ referenza u d-dati ta’ skadenza huma twal wisq, u ma jippermettux għal reazzjoni rapida f’sitwazzjonijiet ta’ emerġenza.

               Filwaqt li qieset il-proposti reċenti tagħha għal-liberalizzazzjoni tal-viża fir-rigward tal-Ġeorġja
                  4
               , l-Ukraina
                  5
               , it-Turkija
                  6
                u l-Kosovo
                  7
                u d-diskussjonijiet reċenti mal-Istati Membri, il-Kummissjoni ddeċidiet li tippreżenta proposta biex temenda r-Regolament (KE) Nru 539/2001 biex jiġi rivedut il-mekkaniżmu attwali ta’ sospensjoni .

               L-għan prinċipali huwa li jissaħħaħ il-mekkaniżmu ta’ sospensjoni billi jagħmilha iktar faċli għall-Istati Membri li jinnotifikaw iċ-ċirkostanzi li jwasslu għal sospensjoni possibbli u billi jippermetti lill-Kummissjoni biex tattiva l-mekkaniżmu bl-inizjattiva tagħha stess. B’mod partikolari, l-użu tal-mekkaniżmu għandu jkun iffaċilitat billi jitqassru l-perjodi ta’ referenza u d-dati ta’ skadenza li jippermettu għal proċedura aktar rapida u bl-estensjoni tar-raġunijiet possibbli ta’ sospensjoni, li għandhom jinkludu żieda sostanzjali fl-għadd ta’ applikazzjonijiet għar-riammissjoni rifjutati ta' ċittadini ta’ pajjiżi terzi li għaddew bi tranżitu minn dak il-pajjiż terz, fejn ftehim ta’ riammissjoni konkluż mill-Unjoni jew minn Stat Membru u l-pajjiż terz ikkonċernat jipprevedi tali obbligu ta’ riammissjoni. Il-Kummissjoni għandu jkollha wkoll il-possibbiltà li tattiva l-mekkaniżmu f’każ li l-pajjiż terz jonqos milli jikkoopera fir-riammissjoni, b’mod partikolari fejn ftehim ta’ riammissjoni jkun ġie konkluż bejn dak il-pajjiż terz u l-Unjoni.

               •Konsistenza mad-dispożizzjonijiet eżistenti fil-qasam ta’ politika

               Ir-Regolament tal-Kunsill (KE) Nru 539/2001 jelenka l-pajjiżi terzi li ċ-ċittadini tagħhom għandu jkollhom viża fil-pussess tagħhom meta jaqsmu l-fruntieri esterni tal-Istati Membri u dawk li ċ-ċittadini tagħhom huma eżentati minn din il-ħtieġa. Ir-Regolament (KE) Nru 539/2001 jiġi applikat mill-Istati Membri kollha – bl-eċċezzjoni tal-Irlanda u tar-Renju Unit – u wkoll mill-Iżlanda, mil-Liechtenstein, min-Norveġja u mill-Iżvizzera. Dan ir-Regolament huwa parti mill-politika komuni tal-UE dwar il-viżi għal soġġorni qosra sa 90 jum fi kwalunkwe perjodu ta' 180 jum.

               2.BAŻI ĠURIDIKA, SUSSIDJARJETÀ U PROPORZJONALITÀ

               •Bażi ġuridika

                  Peress li l-proposta se temenda l-politika komuni tal-UE dwar il-viżi, il-bażi ġuridika għal din il-proposta hija l-punt (a) tal-Artikolu 77(2) tat-Trattat dwar il-Funzjonament tal-Unjoni Ewropea (TFUE). Ir-regolament propost se jikkostitwixxi żvilupp tal-acquis ta’ Schengen.

               •Sussidjarjetà, proporzjonalità u għażla ta' strument

                  Il-mekkaniżmu ta’ sospensjoni stabbilit fir-Regolament (KE) Nru 539/2001, huwa parti integrali tal-politika komuni tal-UE dwar il-viżi. L-objettiv ta’ tisħiħ ta’ dan il-mekkaniżmu sabiex isir aktar effettiv, billi jitwessa’ l-kamp ta’ applikazzjoni tiegħu u billi jippermetti lill-Kummissjoni li tattivah bl-inizjattiva tagħha stess, jista’ jinkiseb biss permezz ta’ azzjoni fil-livell tal-Unjoni, jiġifieri permezz ta’ emenda għar-Regolament. L-Istati Membri ma jistgħux jaġixxu individwalment biex jinkiseb l-objettiv tal-politika. L-ebda għażla oħra (mhux leġiżlattiva) biex jintlaħaq l-objettiv tal-politika ma hi disponibbli.

               3.RIŻULTATI TAL-EVALWAZZJONIJIET EX POST, TAL-KONSULTAZZJONIJIET MAL-PARTIJIET KONĊERNATI U TAL-VALUTAZZJONIJIET TAL-IMPATT

               •Evalwazzjonijiet ex post/kontrolli tal-idoneità tal-leġiżlazzjoni eżistenti

               Il-mekkaniżmu ta' sospensjoni eżistenti introdott f’Diċembru 2013, sa issa qatt ma ntuża; għalhekk l-ebda esperjenza prattika bil-mekkaniżmu preżenti ma hija disponibbli. Madankollu, diversi Stati Membri sostnew li dan il-mekkaniżmu għadu qatt ma ntuża billi l-ostakli biex jiġi attivat huma għoljin wisq u l-iskadenzi huma twal wisq.

               •Konsultazzjonijiet mal-partijiet konċernati

                  Il-ħtieġa għal salvagwardji addizzjonali wara l-liberalizzazzjoni tal-viża għall-pajjiżi fil-viċinat tal-Unjoni ġiet diskussa mal-Istati Membri fi ħdan il-COREPER u fil-Grupp ta’ Ħidma dwar il-Viża. Fl-abbozzar ta’ din il-proposta, tqiesu suġġerimenti informali mill-Istati Membri biex jiġi rivedut il-mekkaniżmu ta’ sospensjoni.

               •Valutazzjoni tal-impatt

                  Ir-reviżjoni tal-mekkaniżmu ta’ sospensjoni bħala tali ma għandhiex xi impatti ekonomiċi diretti jew oħrajn. L-impatt politiku u ekonomiku tas-sospensjoni possibbli tal-eżenzjoni mill-viża għaċ-ċittadini ta’ ċertu pajjiż terz jkollu jiġi vvalutat fid-dettall mill-Kummissjoni f’kull każ individwali meta din teżamina notifika minn Stat Membru u qabel ma tiddeċiedi jekk hix meħtieġa azzjoni. Għalhekk l-ebda valutazzjoni tal-impatt ma hija meħtieġa għal din il-proposta.

               •Drittijiet fundamentali

                  Din il-proposta ma għandhiex konsegwenzi negattivi għall-ħarsien tad-drittijiet fundamentali fl-Unjoni Ewropea.

               4.IMPLIKAZZJONIJIET BAĠITARJI

                  m/a

               5.ELEMENTI OĦRA

               •Pjanijiet ta' implimentazzjoni u arranġamenti dwar il-monitoraġġ, l-evalwazzjoni u r-rappurtar

                  Il-Kummissjoni se żżid il-monitoraġġ tagħha tas-sitwazzjoni fuq il-migrazzjoni u s-sigurtà li tirriżulta mid-deċiżjonijiet reċenti dwar il-liberalizzazzjoni tal-viża sabiex tkun tista’ tagħmel użu sħiħ mill-possibilitajiet ipprovduti mill-mekkaniżmu ta’ sospensjoni rivedut fejn meħtieġ.

               •Spjegazzjoni dettaljata tad-dispożizzjonijiet speċifiċi tal-proposta

                  Din il-proposta għar-reviżjoni tal-mekkaniżmu ta’ sospensjoni fl-Artikolu 1a tar-Regolament (KE) Nru 539/2001 tinkludi l-elementi li ġejjin:

               –Id-definizzjoni taċ-ċirkostanzi li l-Istati Membri jistgħu jinnotifikaw lill-Kummissjoni ġiet emendata biex tiċċara li l-mekkaniżmu ta’ sospensjoni ma jkunx jista’ jintuża biss f’"sitwazzjonijiet ta’ emerġenza, bħala l-aħħar rikors", iżda jkun jista' jintuża b’mod aktar ġenerali f’każ li l-liberalizzazzjoni tal-viża twassal għal żieda serja fil-migrazzjoni irregolari, fl-applikazzjonijiet għall-ażil bla bażi jew fl-applikazzjonijiet għar-riammissjoni rifjutati.

               –Il-perjodu ta’ referenza biex din is-sitwazzjoni titqabbel ma' dik tas-sena ta’ qabel jew ma' qabel il-liberalizzazzjoni tal-viża, tqassar minn sitt xhur għal xahrejn.

               –Iż-żieda fil-migrazzjoni irregolari, fl-għadd ta' applikazzjonijiet għall-ażil bla bażi jew fl-għadd ta' applikazzjonijiet għar-riammissjoni rifjutati, li għandha tkun waħda "sostanzjali u f'daqqa", skont ir-regolament attwali, trid sempliċement tkun "sostanzjali" fil-proposta.

               –Ir-raġunijiet għal sospensjoni possibbli li jistgħu jiġu notifikati għandhom jinkludu applikazzjonijiet għar-riammissjoni rifjutati għal ċittadini ta’ pajjiż terz ieħor li jgħaddu bi tranżitu minn dan il-pajjiż terz, fejn ftehim ta’ riammissjoni konkluż bejn l-Unjoni jew Stat Membru u l-pajjiż terz ikkonċernat jipprovdi għal tali obbligu ta’ riammissjoni.

               –Il-limitu ta’ żmien (sa seba’ snin) tal-possibbiltà biex jitqabblu s-sitwazzjoni attwali mas-sitwazzjoni qabel il-liberalizzazzjoni tal-viża qed jitneħħa.

               –Il-Kummissjoni tingħata l-possibiltà li tattiva l-mekkaniżmu ta’ sospensjoni bl-inizjattiva tagħha stess jekk ikollha informazzjoni konkreta u kredibbli dwar ċirkustanza partikolari tkun xi tkun, li l-Istati Membri jistgħu jinnotifikaw, jew jekk il-pajjiż terz – b’mod aktar ġenerali – ma jkunx qed jikkoopera dwar ir-riammissjoni, b’mod partikolari fejn ftehim ta’ riammissjoni fil-livell tal-UE jkun ġie konkluż ma’ dak il-pajjiż terz. Dan in-nuqqas ta’ koperazzjoni jista', pereżempju, jikkonsisti:

               –f'rifjut jew nuqqas ta’ tweġiba għall-applikazzjonijiet tar-riammissjoni,

               –f'nuqqas milli jinħarġu dokumenti tal-ivvjaġġjar għall-finijiet tar-ritorn fl-iskadenzi speċifikati fil-ftehim jew li ma jiġux aċċettati dokumenti tal-ivvjaġġar Ewropej maħruġa wara li jgħaddu l-iskadenzi speċifikati fil-ftehim,

               –fit-terminazzjoni jew is-sospensjoni tal-ftehim.

               –Fejn il-Kummissjoni, wara li tkun eżaminat iċ-ċirkustanzi notifikati (jew li dwarhom hija tkun irċeviet informazzjoni konkreta u affidabbli), tiddeċiedi li hija meħtieġa azzjoni, l-iskadenza għall-adozzjoni tal-att ta' implimentazzjoni li jissospendi temporanjament l-eżenzjoni mill-ħtieġa tal-viża għal pajjiż terz ikkonċernat titnaqqas minn tliet xhur għal xahar.

               2016/0142 (COD)

               Proposta għal

               REGOLAMENT TAL-PARLAMENT EWROPEW U TAL-KUNSILL

               li jemenda r-Regolament tal-Kunsill (KE) Nru 539/2001 li jelenka l-pajjiżi terzi li ċ-ċittadini tagħhom għandu jkollhom viża fil-pussess tagħhom meta jaqsmu l-fruntieri esterni u dawk iċ-ċittadini li huma eżentati minn dik il-ħtieġa

               (reviżjoni tal-mekkaniżmu ta’ sospensjoni)

               IL-PARLAMENT EWROPEW U L-KUNSILL TAL-UNJONI EWROPEA,

               Wara li kkunsidraw it-Trattat dwar il-Funzjonament tal-Unjoni Ewropea, u b’mod partikolari l-punt (a) tal-Artikolu 77(2) tiegħu,

               Wara li kkunsidraw il-proposta tal-Kummissjoni Ewropea,

               Wara li l-abbozz tal-att leġiżlattiv intbagħat lill-parlamenti nazzjonali,

               Filwaqt li jaġixxu skont il-proċedura leġiżlattiva ordinarja,

               Billi:

               (1)Ir-Regolament tal-Kunsill (KE) Nru 539/2001
                  8
                jelenka l-pajjiżi terzi li ċ-ċittadini tagħhom għandu jkollhom viża fil-pussess tagħhom meta jaqsmu l-fruntieri esterni tal-Istati Membri u dawk li ċ-ċittadini tagħhom huma eżentati minn din il-ħtieġa.

               (2)Il-mekkaniżmu għas-sospensjoni temporanja tal-eżenzjoni mir-rekwiżit tal-viża għaċ-ċittadini ta’ pajjiż terz elenkat fl-Anness II ta’ dan ir-Regolament (“il-mekkaniżmu ta’ sospensjoni”) għandu jissaħħaħ billi jagħmilha aktar faċli għall-Istati Membri li jinnotifikaw iċ-ċirkostanzi li jwasslu għal sospensjoni possibbli u billi jippermetti lill-Kummissjoni tattiva l-mekkaniżmu fuq l-inizjattiva tagħha stess.

               (3)B’mod partikolari, l-użu tal-mekkaniżmu għandu jkun iffaċilitat billi jitqassru l-perjodi ta’ referenza u d-dati ta’ skadenza li jippermettu proċedura aktar rapida u bl-estensjoni tar-raġunijiet possibbli ta’ sospensjoni, li għandhom jinkludu żieda sostanzjali fl-għadd ta’ applikazzjonijiet għar-riammissjoni rifjutati għal ċittadini ta’ pajjiżi terzi li għaddew fi transitu mill-pajjiż terz ikkonċernat, fejn ftehim ta’ riammissjoni konkluż bejn l-Unjoni jew Stat Membru u dak il-pajjiż terz jipprevedi tali obbligu ta’ riammissjoni. Il-Kummissjoni għandu jkollha wkoll il-possibbiltà li tattiva l-mekkaniżmu f’każ li l-pajjiż terz jonqos milli jikkoopera fir-rigward tar-riammissjoni, b’mod partikolari fejn ftehim ta’ riammissjoni jkun ġie konkluż bejn il-pajjiż terz ikkonċernat u l-Unjoni.

               (4)Dan ir-Regolament jikkostitwixxi żvilupp tad-dispożizzjonijiet tal-acquis ta’ Schengen li fihom ir-Renju Unit ma jipparteċipax, skont id-Deċiżjoni tal-Kunsill 2000/365/KE
                  9
               . Ir-Renju Unit għalhekk mhuwiex qed jieħu sehem fl-adozzjoni ta' dan ir-Regolament u mhuwiex marbut bih jew soġġett għall-applikazzjoni tiegħu.

               (5)Dan ir-Regolament jikkostitwixxi żvilupp tad-dispożizzjonijiet tal-acquis ta’ Schengen li fihom l-Irlanda ma tipparteċipax, skont id-Deċiżjoni tal-Kunsill 2002/192/KE
                  10
               . Għaldaqstant l-Irlanda mhijiex qed tieħu sehem fl-adozzjoni ta’ dan ir-Regolament u mhijiex marbuta bih jew soġġetta għall-applikazzjoni tiegħu.

               (6)Fir-rigward tal-Iżlanda u tan-Norveġja, dan ir-Regolament jikkostitwixxi żvilupp tad-dispożizzjonijiet tal-acquis ta' Schengen skont it-tifsira tal-Ftehim konkluż mill-Kunsill tal-Unjoni Ewropea u r-Repubblika tal-Iżlanda u tar-Renju tan-Norveġja dwar l-assoċjazzjoni ta' dawn iż-żewġ Stati mal-implimentazzjoni, l-applikazzjoni u l-iżvilupp tal-acquis ta' Schengen, li jaqgħu fit-taqsima msemmija fil-punt B tal-Artikolu 1, tad-Deċiżjoni tal-Kunsill 1999/437/KE
                  11
               .

               (7)Fir-rigward tal-Iżvizzera, dan ir-Regolament jikkostitwixxi żvilupp tad-dispożizzjonijiet tal-acquis ta' Schengen skont it-tifsira tal-Ftehim bejn l-Unjoni Ewropea, il-Komunità Ewropea, u l-Konfederazzjoni Żvizzera dwar l-assoċjazzjoni tal-Konfederazzjoni Żvizzera mal-implimentazzjoni, l-applikazzjoni u l-iżvilupp tal-acquis ta' Schengen li jaqgħu fit-taqsima msemmija fil-punt B tal-Artikolu 1 tad-Deċiżjoni 1999/437/KE, moqrija flimkien mal-Artikolu 3 tad-Deċiżjoni tal-Kunsill 2008/146/KE
                  12
               .

               (8)Fir-rigward ta’ Liechtenstein, dan ir-Regolament jikkostittwixxi żvilupp tad-dispożizzjonijiet tal-acquis ta’ Schengen skont it-tifsira tal-Protokoll iffirmat bejn l-Unjoni Ewropea, il-Komunità Ewropea, il-Konfederazzjoni Żvizzera u l-Prinċipat tal-Liechtenstein dwar l-adeżjoni tal-Prinċipat tal-Liechtenstein mal-Ftehim bejn l-Unjoni Ewropea, il-Komunità Ewropea u l-Konfederazzjoni Żvizzera dwar l-assoċjazzjoni tal-Konfederazzjoni Żvizzera mal-implimentazzjoni, l-applikazzjoni u l-iżvilupp tal-acquis ta' Schengen, li jaqgħu fil-qasam imsemmi fil-punt B tal-Artikolu 1 tad-Deċiżjoni 1999/437/KE moqrija flimkien mal-Artikolu 3 tad-Deċiżjoni tal-Kunsill 2011/350/UE
                  13
               .

               ADOTTAW DAN IR-REGOLAMENT:

               Artikolu 1

               Artikolu 1a tar-Regolament (KE) Nru 539/2001 huwa emendat kif ġej:

               (1)fil-paragrafu 1 jitħassar dan il-ġej:

               "f’sitwazzjonijiet ta’ emerġenza, bħala l-aħħar alternattiva,"

               (2)il-paragrafu 2 jinbidel b'dan li ġej:

               "2.
                     Stat Membru jista' jinnotifika lill-Kummissjoni jekk jiġi kkonfrontat, fuq perjodu ta' xahrejn, meta mqabbel mal-istess perjodu fis-sena preċedenti jew mal-aħħar xahrejn qabel l-implimentazzjoni tal-eżenzjoni mill-ħtieġa tal-viża għal ċittadini ta' pajjiż terz elenkat fl-Anness II, b'waħda jew iżjed miċ-ċirkostanzi li ġejjin li ma jkunx jista' jirremedja waħdu, jiġifieri:

               (a)
                     żieda sostanzjali fl-għadd ta' ċittadini ta' dak il-pajjiż terz li jinsabu li jkunu qed joqogħdu fit-territorju tal-Istat Membru mingħajr id-dritt għal dan;

               (b)
                     żieda sostanzjali fl-għadd ta’ applikazzjonijiet għal ażil miċ-ċittadini ta’ dak il-pajjiż terz li għalih ir-rata ta’ rikonoxximent hija baxxa;

               (c)
                     żieda sostanzjali fl-għadd ta’ applikazzjonijiet għar-riammissjoni rifjutati, ippreżentati mill-Istat Membru lil dak il-pajjiż terz għaċ-ċittadini tiegħu stess jew, fejn ftehim ta’ riammissjoni konkluż bejn l-Unjoni u dak l-Istat Membru, u dak il-pajjiż terz jipprevedi tali obbligu, għal ċittadini ta’ pajjiżi terzi li għaddew bi tranżitu minn dak il-pajjiż terz.

               In-notifika msemmija fl-ewwel subparagrafu għandha ssemmi r-raġunijiet li fuqha hija bbażata u għandha tinkludi data u statistika rilevanti kif ukoll spjegazzjoni dettaljata tal-miżuri preliminari li jkun ħa l-Istat Membru kkonċernat bil-ħsieb li jirrimedja s-sitwazzjoni. Il-Kummissjoni għandha tinforma lill-Parlament Ewropew u lill-Kunsill minnufih dwar tali notifika."

               (3)jiddaħħal il-paragrafu li ġej:

               "2a.
                     Meta l-Kummissjoni jkollha informazzjoni kredibbli u konkreta taċ-ċirkustanzi msemmija fil-punti (a), (b) jew (c) tal-paragrafu 2, jew dak il-pajjiż terz ma jkunx qed jikkoopera dwar ir-riammissjoni, b’mod partikolari fejn ftehim ta’ riammissjoni jkun ġie konkluż bejn dak il-pajjiż terz u l-Unjoni, pereżempju:

               –billi jiċħad jew ma jweġibx għal applikazzjonijiet ta’ riammissjoni,

               –billi jonqos milli joħroġ dokumenti tal-ivvjaġġar għall-finijiet tar-ritorn fi żmien l-iskadenzi speċifikati fil-ftehim jew li ma jiġux aċċettati dokumenti tal-ivvjaġġar Ewropej maħruġa wara li jgħaddu l-iskadenzi speċifikati fil-ftehim,

               –jew billi jtemm jew jissospendi l-ftehim,

               il-Kummissjoni tista’, fuq inizjattiva tagħha stess, tinforma lill-Parlament Ewropew u lill-Kunsill. Din l-informazzjoni tkun ekwivalenti għal notifika magħmula skont il-paragrafu 2."

               (4)il-paragrafu 3 jinbidel b'dan li ġej:

               "3.
                     Il-Kummissjoni teżamina kull notifika magħmula skont il-paragrafu 2, filwaqt li tikkunsidra:

               (a)
                     jekk xi waħda mis-sitwazzjonijiet deskritti fil-paragrafi 2 u 2a tkunx preżenti;

               (b)
                     l-għadd ta' Stati Membri affettwati minn xi waħda mis-sitwazzjonijiet deskritti fil-paragrafi 2 u 2a;

               (c)
                     l-impatt globali taż-żidiet imsemmijin fil-paragrafu 2 fir-rigwrad tas-sitwazzjoni migratorja fl-Unjoni kif tkun tidher mid-dejta pprovduta mill-Istati Membri jew disponibbli lill-Kummissjoni;

               (d)
                     ir-rapporti mħejjija mill-[Aġenzija Ewropea għall-Ġestjoni ta' Kooperazzjoni Operazzjonali fil-Fruntieri Esterni tal-Istati Membri tal-Unjoni Ewropea], l-Uffiċċju Ewropew ta’ Appoġġ fil-Qasam tal-Ażil jew l-Uffiċċju Ewropew tal-Pulizija (Europol), jekk iċ-ċirkustanzi jirrikjedu dan fil-każ speċifiku nnotifikat;

               (e)
                     il-kwistjoni ġenerali tal-ordni pubblika u s-sigurtà interna, f'konsultazzjoni mal-Istat Membru kkonċernat.

               Il-Kummissjoni tinforma lill-Parlament Ewropew u lill-Kunsill bir-riżultati tal-eżami tagħha."

               (5)fil-paragrafu 4, il-frażi "tliet xhur" jinbidel b’"xahar".

               Artikolu 2

               Dan ir-Regolament jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.

               Dan ir-Regolament jorbot fl-intier tiegħu u japplika direttament fl-Istati Membri skont it-Trattati.

               Magħmul fi Brussell,

                  Għall-Parlament Ewropew
                        Għall-Kunsill

                  Il-President
                        Il-President

                     (1)
                  Ir-Regolament tal-Kunsill (KE) Nru 539/2001 tal-15 ta' Marzu 2001 li jelenka l-pajjiżi terzi li ċ-ċittadini tagħhom għandu jkollhom viża fil-pussess tagħhom meta jaqsmu l-fruntieri esterni u dawk iċ-ċittadini li huma eżentati minn dik il-ħtieġa, ĠU L 81, 21.03.2001, p. 1.

                     (2)
                  COM(2011) 290 final.

                     (3)
                  Ir-Regolament (UE) Nru 1289/2013 tal-Parlament Ewropew u tal-Kunsill tal-11 ta’ Diċembru 2013 li jemenda r-Regolament tal-Kunsill (KE) Nru 539/2001 li jelenka l-pajjiżi terzi li ċ-ċittadini tagħhom għandu jkollhom viża fil-pussess tagħhom meta jaqsmu l-fruntieri esterni u dawk li ċ-ċittadini tagħhom huma eżentati minn dik il-ħtieġa, ĠU L 347, 20.12.2013, p. 74.

                     (4)
                  COM(2016) 142 final.

                     (5)
                  COM(2016) 236 final.

                     (6)
                  COM(2016) 279 final.

                     (7)
                  COM(2016) 277 final.

                     (8)
                  Ir-Regolament tal-Kunsill (KE) Nru 539/2001 tal-15 ta' Marzu 2001 li jelenka l-pajjiżi terzi li ċ-ċittadini tagħhom għandu jkollhom viża fil-pussess tagħhom meta jaqsmu l-fruntieri esterni u dawk iċ-ċittadini li huma eżentati minn dik il-ħtieġa, ĠU L 81, 21.03.2001, p. 1.

                     (9)
                  Id-Deċiżjoni tal-Kunsill 2000/365/KE tad-29 ta' Mejju 2000 dwar it-talba tar-Renju Unit tal-Gran Brittanja u l-Irlanda ta' Fuq biex jieħu parti f'xi dispożizzjonijiet tal-acquis ta' Schengen, ĠU L 131, 1.6.2000, p. 43.

                     (10)
                  Id-Deċiżjoni tal-Kunsill 2002/192/KE tat-28 ta’ Frar 2002 rigward it-talba tal-Irlanda biex tiehu sehem f’xi dispożizzjonijiet tal-acquis ta’ Schengen, ĠU L 64, 7.3.2002, p. 20.

                     (11)
                  Id-Deċiżjoni tal-Kunsill 1999/437/KE tas-17 ta' Mejju 1999 dwar ċerti arranġamenti għall-applikazzjoni tal-Ftehim konkluż mill-Kunsill tal-Unjoni Ewropea u r-Repubblika tal-Iżlanda u r-Renju tan-Norveġja dwar l-assoċjazzjoni ta' dawn iż-żewġ Stati mal-implimentazzjoni, l-applikazzjoni u l-iżvilupp tal-acquis ta' Schengen, ĠU L 176, 10.7.1999, p. 31.

                     (12)
                  Id-Deċiżjoni tal-Kunsill 2008/146/KE tat-28 ta' Jannar 2008 dwar il-konklużjoni f'isem il-Komunità Ewropea, tal-Ftehim bejn l-Unjoni Ewropea, il-Komunità Ewropea u l-Konfederazzjoni Żvizzera dwar l-assoċjazzjoni tal-Konfederazzjoni Żvizzera mal-implimentazzjoni, l-applikazzjoni u l-iżvilupp tal-Acquis ta' Schengen, ĠU L 53, 27.2.2008, p. 1.

                     (13)
                  Id-Deċiżjoni tal-Kunsill 2011/350/UE tas-7 ta’ Marzu 2011 dwar il-konklużjoni, f’isem l-Unjoni Ewropea, tal-Protokoll bejn l-Unjoni Ewropea, il-Komunità Ewropea, il-Konfederazzjoni Żvizzera u l-Prinċipat tal-Liechtenstein dwar l-adeżjoni tal-Prinċipat tal-Liechtenstein mal-Ftehim bejn l-Unjoni Ewropea, il-Komunità Ewropea u l-Konfederazzjoni Żvizzera dwar l-assoċjazzjoni tal-Konfederazzoni Żvizzera mal-implimentazzjoni, l-applikazzjoni u l-iżvilupp tal-acquis ta’ Schengen, relatat mal-abolizzjoni tal-verifiki mal-fruntieri interni u l-moviment tal-persuni, ĠU L 160, 18.6.2011, p. 19.


				|

		52014PC0597

			Proposta għal REGOLAMENT TAL-PARLAMENT EWROPEW U TAL-KUNSILL li jemenda r-Regolament (UE) Nru 374/2014 dwar it-tnaqqis jew l-eliminazzjoni ta’ dazji doganali fuq oġġetti li joriġinaw fl-Ukraina /* COM/2014/0597 final - 2014/0279 (COD) */

			   	MEMORANDUM TA’ SPJEGAZZJONI
1.           IL-KUNTEST TAL-PROPOSTA
Ir-Regolament (UE) Nru 374/2014 dwar
it-tnaqqis jew l-eliminazzjoni ta’ dazji doganali fuq oġġetti li
joriġinaw fl-Ukraina kellu japplika sakemm it-Titolu IV tal-Ftehim
ta’ Assoċjazzjoni jidħol fis-seħħ jew jiġi applikat
proviżorjament. Kien maħsub li Regolament (UE) Nru 374/2014 ma
jibqax japplika wara l-1 ta’ Novembru 2014.
Fid-Dikjarazzjoni Ministerjali Konġunta
dwar l-Implimentazzjoni tal-AA/DCFTA bejn l-UE u l-Ukraina
tat-12 ta’ Settembru 2014 wara konsultazzjonijiet trilaterali
bejn l-Unjoni Ewropea, il-Federazzjoni Russa u l-Ukraina, in-naħa tal-UE
qablet li tipproponi bħala parti minn proċess komprensiv ta’
paċi tal-UE fl-Ukraina, lill-Istati Membri tal-UE li jipposponu sal-31 ta’ Diċembru 2015
l-applikazzjoni proviżorja tad-DCFTA filwaqt li jkomplu l-miżuri
kummerċjali awtonomi tal-UE għall-benefiċċju tal-Ukraina
matul dan il-perjodu. Konsegwentement, sabiex tappoġġja l-istabilità
politika u ekonomika tal-Ukraina, il-Kummissjoni Ewropea tipproponi
l-estensjoni tal-applikazzjoni tar-Regolament (UE) Nru 374/2014 dwar
it-tnaqqis jew l-eliminazzjoni ta’ dazji doganali fuq oġġetti li
joriġinaw fl-Ukraina sal-31 ta’ Diċembru 2015.
L-Artikolu 2 tal-Ftehim ta’
Assoċjazzjoni mal-Ukraina jipprevedi li r-rispett
għall-prinċipji demokratiċi, id-drittijiet tal-bniedem u
l-libertajiet fundamentali u r-rispett għall-prinċipju tal-istat
tad-dritt, il-promozzjoni tar-rispett għall-prinċipji ta’ sovranità u
integrità territorjali, l-invjolabbiltà tal-fruntieri u l-indipendenza, kif
ukoll il-ġlieda kontra l-proliferazzjoni tal-armi tal-qerda tal-massa,
materjali relatati u l-mezzi ta’ kunsinna tagħhom jikkostitwixxu elementi
essenzjali ta’ dan il-Ftehim. Il-preferenzi awtonomi
previsti skont ir-Regolament (UE) Nru 374/2014 huma
suġġetti għar-rispett ta’ dawn l-istess prinċipji
mill-Ukraina. Volumi/dazji mogħtija mill-UE skont ir-Regolament ATMs
fl-2014 jibqgħu japplikaw għall-2015.
2.           RIŻULTATI
TAL-KONSULTAZZJONIJIET MAL-PARTIJIET INTERESSATI U L-VALUTAZZJONI TAL-IMPATT
Mhux applikabbli.

3.           L-ELEMENTI
ĠURIDIĊI TAL-PROPOSTA
Il-bażi ġuridika
għall-proposta hija l-Artikolu 207(2) tat-Trattat dwar
il-Funzjonament tal-Unjoni Ewropea.
4.           L-IMPLIKAZZJONI
BAĠITARJA
L-Unjoni Ewropea se tara telf ta’ dħul
doganali li jikkorrispondi għal EUR 487 miljun (gross) kull
sena. Madankollu, dawn iċ-ċifri huma estimi, li jikkunsidraw
is-sitwazzjoni ekonomika tal-Ukraina u jistgħu jinbidlu.
2014/0279 (COD)
Proposta għal
REGOLAMENT TAL-PARLAMENT EWROPEW U
TAL-KUNSILL
li jemenda r-Regolament (UE) Nru 374/2014
dwar it-tnaqqis jew l-eliminazzjoni ta’ dazji doganali fuq oġġetti li
joriġinaw fl-Ukraina
IL-PARLAMENT EWROPEW U L-KUNSILL
TAL-UNJONI EWROPEA,
Wara li kkunsidraw it-Trattat dwar
il-Funzjonament tal-Unjoni Ewropea, u b'mod partikolari l-Artikolu 207(2)
tiegħu,
Wara li kkunsidraw il-proposta
mill-Kummissjoni Ewropea,
Wara t-trażmissjoni tal-abbozz tal-att
leġiżlattiv lill-Parlamenti nazzjonali,
Waqt li jaġixxu skont il-proċedura
ordinarja leġiżlattiva,
Billi:
(1)       L-Ukraina hija pajjiż
sieħeb ta' prijorità fil-Politika Ewropea tal-Viċinat (PEV) u
s-Sħubija tal-Lvant. L-Unjoni Ewropea ilha tfittex relazzjoni aktar
mill-viċin mal-Ukraina fid-dawl tal-assoċjazzjoni politika u
l-integrazzjoni ekonomika tal-Ukraina mal-Unjoni Ewropea. F’dan ir-rigward,
l-Unjoni Ewropea u l-Ukraina fl-2007-2011 innegozjaw Ftehim ta’
Assoċjazzjoni, li jinkludi Żona ta’ Kummerċ Ħieles
Approfondita u Komprensiva (DCFTA), li kien ġie inizjalat
miż-żewġ partijiet fis-27 ta' Ġunju 2014.
Skont id-dispożizzjonijiet tad-DCFTA, l-Unjoni Ewropea u l-Ukraina
għandhom jistabbilixxu żona ta’ kummerċ ħieles tul perjodu
tranżitorju ta’ massimu ta' 10 snin li jibda mid-dħul
fis-seħħ tal-Ftehim ta’ Assoċjazzjoni, skont
l-Artikolu XXIV tal-Ftehim Ġenerali dwar it-Tariffi u l-Kummerċ
tal-1994.
(2)       Fid-dawl ta’ sfidi
għas-sigurtà, politiċi u ekonomiċi mingħajr preċedent
li qed tiffaċċja l-Ukraina, u biex jingħata appoġġ
lill-ekonomija tagħha, ġie deċiż li l-implimentazzjoni
tal-Iskeda tal-Konċessjonijiet stabbilita fl-Anness I-A tal-Ftehim
ta’ Assoċjazzjoni bejn l-UE u l-Ukraina tiġi antiċipata permezz
tal-preferenzi kummerċjali awtonomi previsti fir-Regolament (UE)
Nru 374/2014. Fid-dawl tal-isfidi li l-Ukraina għadha qed
tiffaċċja, l-applikazzjoni tar-Regolament (UE) Nru 374/2014
tiġi estiża sal-31 ta’ Diċembru 2015.
Għall-fini ta’ prevedibbiltà, id-dazji doganali u l-aċċess
għall-kwoti tariffarji wara l-estensjoni għandhom jibqgħu
l-istess bħal dawk għall-2014.
(3)       L-Artikolu 2 tal-Ftehim
ta’ Assoċjazzjoni mal-Ukraina jipprevedi li r-rispett għall-prinċipji
demokratiċi, id-drittijiet tal-bniedem u l-libertajiet fundamentali u
r-rispett għall-prinċipju tal-istat tad-dritt, il-promozzjoni
tar-rispett għall-prinċipji ta’ sovranità u integrità territorjali,
l-invjolabbiltà tal-fruntieri u l-indipendenza, kif ukoll il-ġlieda kontra
l-proliferazzjoni tal-armi tal-qerda tal-massa, materjali relatati u l-mezzi
ta’ kunsinna tagħhom jikkostitwixxu elementi essenzjali ta’ dan il-Ftehim.
Preferenzi awtonomi previsti taħt ir-Regolament (UE) Nru 374/2014
huma wkoll soġġetti għar-rispett ta’ dawn l-istess
prinċipji mill-Ukraina. Bil-għan li r-Regolament (UE)
Nru 374/2014 jiġi allinjat mal-prattika kummerċjali tal-Unjoni u
strumenti ta’ politika oħra tal-UE, huwa xieraq li tiddaħħal
il-possibbiltà li l-preferenzi jiġu temporanjament sospiżi f’każ
ta’ nuqqas ta’ osservanza tal-prinċipji fundamentali tad-drittijiet
tal-bniedem, id-demokrazija u l-istat tad-dritt mill-Ukraina.
(4)       Fid-dawl tal-urġenza
tal-kwistjoni, jeħtieġ li jsir provvediment għal
eċċezzjoni fuq il-perjodu ta’ tmien ġimgħat imsemmi
fl-Artikolu 4 tal-Protokoll Nru 1 dwar ir-rwol tal-Parlamenti
nazzjonali fl-Unjoni Ewropea, anness mat-Trattat dwar l-Unjoni Ewropea u
mat-Trattat dwar il-Funzjonament tal-Unjoni Ewropea,
ADOTTAW DAN IR-REGOLAMENT:
Artikolu 1
Ir-Regolament (UE) Nru 374/2014 huwa
emendat kif ġej:
(1)          L-Artikolu 1 jinbidel
b'dan li ġej:
"Artikolu 1
Arranġamenti
preferenzjali
Dazji doganali fuq prodotti li joriġinaw
fl-Ukraina jitnaqqsu jew jiġu eliminati skont l-Anness I. Fejn f’dan
l-Anness issir referenza għal kategoriji tal-fażijiet, ir-rata
bażika tad-dazji għall-2014 u l-2015 tiġi eliminata f’każ
ta’ kategorija tal-fażi 0 u titnaqqas b’25 % fil-każ ta’
kategorija tal-fażi 3, b’16,7 % fil-każ ta’ kategorija
tal-fażi 5 u b’12,5 % għal kategorija tal-fażi 7.”;
(2)          Fl-Artikolu 2,
jiżdied il-punt (e) li ġej:
“(e) ir-rispett tal-prinċipji
demokratiċi, id-drittijiet tal-bniedem u l-libertajiet fundamentali u
r-rispett tal-prinċipju tal-istat tad-dritt previsti fl-Artikolu 2
tal-Ftehim ta’ Assoċjazzjoni mal-Ukraina.”;
(3)          Fl-Artikolu 7, it-tieni
paragrafu huwa sostitwit b’dan li ġej:
"Huwa japplika
sal-31 ta' Diċembru 2015.
(4)          L-Annessi II u III
huma sostitwiti bit-test stabbilit fl-Annessi I u II għal dan
ir-Regolament rispettivament.
Artikolu 2
Dan ir-Regolament jidħol
fis-seħħ l-għada tal-jum tal-pubblikazzjoni tiegħu f'Il-Ġurnal
Uffiċjali tal-Unjoni Ewropea.
Huwa japplika
mit-2 ta' Novembru 2014.
Magħmul fi Brussell,
Għall-Parlament Ewropew                            Għall-Kunsill
Il-President                                                    Il-President
ANNESS I
"ANNESS II
Minkejja r-regoli ta’ interpretazzjoni tan-Nomenklatura
Magħquda, il-kliem użat għad-deskrizzjoni tal-prodotti
għandu jitqies biss bħala kliem ta’ valur indikattiv, filwaqt li
l-iskop tal-iskema preferenzjali jkun deċiż, fil-kuntest ta’ dan
l-Anness, permezz tal-kodiċijiet tan-NM kif jeżistu meta jiġi
adottat dan ir-Regolament.
 Nru ta' Ordni || Kodiċi NM || Deskrizzjoni tal-merkanzija || Kwantità għall-perjodu ta’ kwota mid-data tad-dħul fis-seħħ ta’ dan ir-Regolament sal-31.12.2014 (piż nett f’tunnellati metriċi sakemm mhux speċifikat mod ieħor) || Kwantità għall-perjodu ta’ kwota li jibda mill-1.01.2015 sal-31.12.2015 (piż nett f’tunnellati metriċi sakemm mhux speċifikat mod ieħor)
 09.3050 || 0204 22 50 0204 22 90 0204 23 0204 42 30 0204 42 50 0204 42 90 0204 43 10 0204 43 90 || Saqajn tan-nagħaġ, qatgħat oħrajn bl-għadam magħhom (eskluż karkassi u nofs karkassi, kwarti ta' quddiem qosra u qatgħat tad-dahar u/jew l-aħjar trufijiet tal-ħaruf), frisk jew imkessaħ Laħam tan-nagħaġ mingħajr għadam, frisk jew imkessaħ, Qatgħat tan-nagħaġ iffriżat, bl-għadam (eskluż karkassi u nofs karkassi, u kwarti ta' quddiem qosra) Laħam tal-ħaruf iffriżat, mingħajr għadam laħam tan-nagħaġ iffriżat, mingħajr għadam || 1 500 || 1 500
 09.3051 || 0409 || Għasel naturali || 5 000 || 5 000
 Nru ta' Ordni || Kodiċi NM || Deskrizzjoni tal-merkanzija || Kwantità għall-perjodu ta’ kwota mid-data tad-dħul fis-seħħ ta’ dan ir-Regolament sal-31.12.2014 (piż nett f’tunnellati sakemm mhux speċifikat mod ieħor) || Kwantità għall-perjodu ta’ kwota li jibda mill-1.01.2015 sal-31.12.2015 (piż nett f’tunnellati sakemm mhux speċifikat mod ieħor)
 09.3052 || 1701 12 1701 91 1701 99 1702 20 10 1702 90 30 1702 90 50 1702 90 71 1702 90 75 1702 90 79 1702 90 80 1702 90 95 || Zokkor tal-pitravi mhux raffinat li ma fihx ħwawar miżjudin jew materjal biex jagħti l-kulur Zokkor ieħor minbarra zokkor mhux raffinat Zokkor tal-aġġru f’forma solida, li fih ħwawar miżjudin jew materjal li jagħti l-kulur Isoglukosju f'għamla solida, li fl-istat xott fih 50 % tal-piż fruttosju Maltodestrina f'għamla solida u ġulepp tal-maltodestrina, li fl-istat xott fiha 50 % tal-piż fruttosju Karamella Ġulepp tal-inulina Oħrajn, inklużi zokkor maqlub (invert) u zokkor ieħor u taħlit ta’ ġulepp taz-zokkor li fl-istat xott fihom 50 % tal-piż fruttosju || 20 070 || 20 070
 09.3053 || 1702 30 1702 40 1702 60 || Glukosju u ġulepp tal-glukosju, li ma fihomx fruttosju jew li fl-istat xott fihom anqas minn 50 % tal-piż fruttożju Fruttosju ieħor u ġulepp tal-fruttosju, li fl-istat xott fihom aktar minn 50 % tal-piż fruttosju, eskluż zokkor invertit || 10 000 || 10 000
 09.3054 || 2106 90 30 2106 90 55 2106 90 59 || Ġuleppijiet tal-isoglukosju mħawwrin jew ikkuluriti Ġulepp tal-glukosju mħawwar jew ikkulurit u ġulepp tal-maltodestrina Ġuleppijiet taz-zokkor imħawwrin jew ikkuluriti (eskluż isoglukosju, lattosju, glukosju u ġuleppijiet tal-maltodestrina) || 2 000 || 2 000
 Nru ta' Ordni || Kodiċi NM || Deskrizzjoni tal-merkanzija || Kwantità għall-perjodu ta’ kwota mid-data tad-dħul fis-seħħ ta’ dan ir-Regolament sal-31.12.2014 (piż nett f’tunnellati sakemm mhux speċifikat mod ieħor) || Kwantità għall-perjodu ta’ kwota li jibda mill-1.01.2015 sal-31.12.2015 (piż nett f’tunnellati sakemm mhux speċifikat mod ieħor)
 09.3055 || Ex 1103 19 20 1103 19 90 1103 20 90 1104 19 10 1104 19 50 1104 19 61 1104 19 69 1104 29 1104 30 || Barli mitħun Tħin (groats) u pasta taċ-ċereali (eskluż qamħ, segala, ħafur, qamħirrum, ross u barli) Gerbub taċ-ċereali, (eskluż qamħ, segala, ħafur, qamħirrum, ross u barli) Ħbub tal-qamħ imremblin jew imqattgħin irqaq Ħbub tal-qamħirrum imremblin jew imqattgħin irqaq Ħbub tal-barli imremblin Ħbub tal-barli imqattgħin Ħbub maħdumin (pereżempju, imfesdqa, perlati, imfella jew mitħuna fi frak oħxon), minbarra ħafur, ta' segala jew qamħirrum Nibbieta taċ-ċereali, sħiħa, irrumblata, mqatta’ irqiq jew mitħuna || 6 300 || 6 300
 09.3056 || 1107 1109 || Malt, kemm jekk inkaljat jew le Gluteina tal-qamħ, kemm jekk imnixxfa jew le || 7 000 || 7 000
 09.3057 || 1108 11 1108 12 1108 13 || Lamtu tal-qamħ Lamtu tal-qamħirrum Lamtu tal-patata || 10 000 || 10 000
 09.3058 || 3505 10 10 3505 10 90 3505 20 30 3505 20 50 3505 20 90 || Destrini u lamti oħra mmodifikati (eskluż lamtijiet, esterifikati jew eterifikati) Kolla li jkun fiha, bil-piż, 25 % jew aktar ta' lamti jew destrini jew lamti oħrajn immodifikati || 1 000 || 1 000
 Nru ta' Ordni || Kodiċi NM || Deskrizzjoni tal-merkanzija || Kwantità għall-perjodu ta’ kwota mid-data tad-dħul fis-seħħ ta’ dan ir-Regolament sal-31.12.2014 (piż nett f’tunnellati metriċi sakemm mhux speċifikat mod ieħor) || Kwantità għall-perjodu ta’ kwota li jibda mill-1.01.2015 sal-31.12.2015 (piż nett f’tunnellati metriċi sakemm mhux speċifikat mod ieħor)
 09.3059 || 2302 10 2302 30 2302 40 10 2302 40 90 2303 10 11 || Granza, dqiq inferjuri (sharps) u residwi oħra, kemm jekk fl-għamla ta' pritkuni jew le, ġejjin mill-għarbil, tħin jew ipproċessar ieħor ta' ċereali (esklużi dak tar-ross) Residwi mill-manifattura tal-lamtu mill-qamħirrum (esklużi l-likuri kkonċentrati li jkunu mgħaddsa fihom), b'kontenut ta' proteina, ikkalkulat fuq il-prodott niexef li jkun aktar minn 40 % bil-piż || 16 000 || 16 000
 09.3060 || 0711 51 2003 10 || Faqqiegħ tal-ġeneru Agaricus ippriservat b’mod provviżorju (eż. permezz tal-gass tad-dijossidu tal-kubrit, fis-salmura, fl-ilma bil-kubrit jew f’soluzzjonijiet priservattivi oħra), iżda mhux tajbin f’dak l-istat għall-konsum immedjat Faqqiegħ tal-ġeneru Agaricus, ippreparat jew ippriservat mod ieħor milli fil-ħall jew fl-aċtu aċetiku || 500 || 500
 09.3061 || 0711; 51 || Faqqiegħ tal-ġeneru Agaricus ippriservat b’mod provviżorju (eż. permezz tal-gass tad-dijossidu tal-kubrit, fis-salmura, fl-ilma bil-kubrit jew f’soluzzjonijiet priservattivi oħra), iżda mhux tajbin f’dak l-istat għall-konsum immedjat || 500 || 500
 09.3062 || 2002 || Tadam ippreparat jew ippriservat mod ieħor milli fil-ħall jew fl-aċtu aċetiku || 10 000 || 10 000
 Nru ta' Ordni || Kodiċi NM || Deskrizzjoni tal-merkanzija || Kwantità għall-perjodu ta’ kwota mid-data tad-dħul fis-seħħ ta’ dan ir-Regolament sal-31.12.2014 (piż nett f’tunnellati sakemm mhux speċifikat mod ieħor) || Kwantità għall-perjodu ta’ kwota li jibda mill-1.01.2015 sal-31.12.2015 (piż nett f’tunnellati sakemm mhux speċifikat mod ieħor)
 09.3063 || 2009 61 90 2009 69 11 2009 69 71 2009 69 79 2009 69 90 2009 71 2009 79 || Meraq tal-għeneb (inkluż il-most tal-għenba), b'valur Brix li ma jeċċedix 30, ta' valur li jeċċedi EUR 18 għal kull 100 kg ta' piż nett Meraq tal-għeneb (inkluż il-most tal-għenba), b'valur Brix li jeċċedi 67,ta' valur li ma jeċċedix EUR 22 għal kull 100 kg ta' piż nett Meraq tal-għeneb (inkluż il-most tal-għenba), b'valur Brix li jeċċedi 30 iżda li ma jeċċedix 67, ta' valur li ma jeċċedix EUR 18 għal kull 100 kg ta' piż nett Meraq tat-tuffieħ || 10 000 || 10 000
 09.3064 || 0403 10 51 0403 10 53 0403 10 59 0403 10 91 0403 10 93 0403 10 99 0403 90 71 0403 90 73 0403 90 79 0403 90 91 0403 90 93 0403 90 99 || Xorrox tal-butir, ħalib u krema mbaqqta, jogurt, kefir u ħalib u krema oħrajn iffermentati jew aċidifikati, ikkonċentrati jew le, li fihom sustanza ta' ħlewwa miżjuda jew li jkun fihom frott, lewż jew kawkaw miżjuda || 2 000 || 2 000
 09.3065 || 0405 20 10 0405 20 30 || Prodotti li jindilku (spreads), b’kontenut ta’ xaħam, bil-piż, ta’ 39 % jew aktar iżda li ma jaqbiżx 75 % || 250 || 250
 09.3066 || 0710 40 0711 90 30 2001 90 30 2004 90 10 2005 80 || Qamħirrum (sweetcorn) || 1 500 || 1 500
 Nru ta' Ordni || Kodiċi NM || Deskrizzjoni tal-merkanzija || Kwantità għall-perjodu ta’ kwota mid-data tad-dħul fis-seħħ ta’ dan ir-Regolament sal-31.12.2014 (piż nett f’tunnellati metriċi sakemm mhux speċifikat mod ieħor) || Kwantità għall-perjodu ta’ kwota li jibda mill-1.01.2015 sal-31.12.2015 (piż nett f’tunnellati metriċi sakemm mhux speċifikat mod ieħor)
 09.3067 || 1702 50 1702 90 10   Ex 1704 90 99       1806 10 30 1806 10 90     Ex 1806 20 95               Ex 1901 90 99             2101 12 98 2101 20 98 3302 10 29   || Fruttosju kimikament pur Maltosju kimikament pur   Ħelu taz-zokkor ieħor li ma fihx kawkaw, li fih 70 % jew aktar tal-piż ta' sukrosju   Trab tal-kawkaw, li fih 65 % jew aktar tal-piż sukrosju jew isoglukosju imfisser bħala sukrosju   Preparazzjonijiet oħrajn fi blokki, ċangaturi jew biċċiet jiżnu aktar minn 2 kg jew f’għamla likwida, pejst, trab, granulari jew f’xi għamla oħra bl-ingrossa ġo kontenituri jew pakki diretti, b’kontenut jeċċedi ż-2 kg, li fihom inqas minn 18% tal-piż butir tal-kawkaw u 70 % jew aktar tal-piż sukrosju   Preparazzjonijiet oħra tal-ikel tad-dqiq, xgħir, qamħ mitħun mhux raffinat, lamtu jew estratt tax-xgħir (malt), li ma fihomx kawkaw jew li fihom inqas minn 40 % f’piż ta’ kawkaw, ikkalkulat fuq bażi totalment mingħajr xaħam, li fihom 70% jew aktar f’piż ta’ sukrosju   Preparazzjonijiet b’bażi ta’ kafè, te jew maté Taħlit ta’ sustanzi bir-riħa u taħlit b’bażi ta’ waħda jew aktar minn dawn is-sustanzi, ta’ tip użat fl-industriji tax-xorb, li fihom is-sustanzi kollha li jagħtu t-togħma lil xorb partikolari, ta’qawwa alkoħolika attwali b’volum li ma jeċċedix 0,5% || 2 000 || 2 000
 Nru ta' Ordni || Kodiċi NM || Deskrizzjoni tal-merkanzija || Kwantità għall-perjodu ta’ kwota mid-data tad-dħul fis-seħħ ta’ dan ir-Regolament sal-31.12.2014 (piż nett f’tunnellati metriċi sakemm mhux speċifikat mod ieħor) || Kwantità għall-perjodu ta’ kwota li jibda mill-1.01.2015 sal-31.12.2015 (piż nett f’tunnellati metriċi sakemm mhux speċifikat mod ieħor)
 09.3068 || 1903 1904 30 || Tapjoka u sostituti tagħha magħmula mill-lamtu, f’forma ta’ troffi, frott taċ-ċereali, ta’ qtar jew boċċi, mgħarbla jew għamliet simili oħra Qamħ bulgur   || 2 000 || 2 000
 09.3069 || 1806 20 70 2106 10 80 2202 90 99 || Frak tal-ħalib taċ-ċikkulata Konċentrati ta' proteini oħrajn u sustanzi ta’ proteini b'konsistenza Xorb mhux alkoħoliku minbarra ilma, li fih 2% jew aktar piż ta’ xaħam miksub mill-prodotti ta’ titoli 0401 sa 0404 || 300 || 300
 09.3070 || 2106 90 98 || Preparati tal-ikel oħra mhux speċifikati jew inklużi band'oħra || 2 000 || 2 000
 09.3071 || 2207 10 2208 90 91 2208 90 99 2207 20 || Alkoħol etiliku mhux naturat Alkoħol etiliku u spirti oħrajn, żnaturati, ta’ liema qawwa tkun || 27 000 || 27 000
 09.3072 || 2402 10 2402 20 90     || Sigarri, cheroots u cigarillos, li fihom it-tabakk Sigarretti li fihom it-tabakk, mhux li fihom l-imsiemer tal-qronfol || 2 500 || 2 500
 Nru ta' Ordni || Kodiċi NM || Deskrizzjoni tal-merkanzija || Kwantità għall-perjodu ta’ kwota mid-data tad-dħul fis-seħħ ta’ dan ir-Regolament sal-31.12.2014 (piż nett f’tunnellati metriċi sakemm mhux speċifikat mod ieħor) || Kwantità għall-perjodu ta’ kwota li jibda mill-1.01.2015 sal-31.12.2015 (piż nett f’tunnellati metriċi sakemm mhux speċifikat mod ieħor)
 09.3073 || 2905 43 2905 44 3824 60 || Mannite D-gluċitol (sorbitol) Sorbitol ħlief dak tas-subintestatura 2905 44 || 100   || 100
 09.3074 || 3809 10 10 3809 10 30 3809 10 50 3809 10 90 || Aġenti għall-irfinar, katalisti (carriers) biex iħaffu ż-żbigħ jew l-iffissar ta’ sustanzi taż-żbigħ u prodotti oħrajn u preparazzjonijiet (pereżempju, sustanzi għat-twebbis u murdenti), ta’ tip użati fl-industriji tat-tessuti, tal-karta, tal-ġilda jew bħalhom, li mhumiex speċifikati jew inklużi band’oħra, b’bażi ta’ sustanzi amilaċeużi || 2 000 || 2 000
 09.3075 || 0703 20 || Tewm, frisk jew imkessaħ || 500 || 500
 09.3076 || 1004 || Ħafur || 4 000 || 4 000
“
ANNESS II
"ANNESS III
Kwoti tar-rata
tariffarja għall-prodotti agrikoli speċifiċi msemmija
fl-Artikolu 3(3)
 Prodott || Klassifikazzjoni tariffarja || Kwantità għall-perjodu ta’ kwota mid-data tad-dħul fis-seħħ ta’ dan ir-Regolament sal-31.12.2014   || Kwantità għall-perjodu ta’ kwota li jibda mill-1.01.2015 sal-31.12.2015
 Laħam taċ-ċanġa || 0201.10.(00) 0201.20.(20-30-50-90) 0201.30.(00) 0202.10.(00) 0202.20.(10-30-50-90) 0202.30.(10-50-90) || 12 000 tunnellati metriċi/sena espressi f'piż nett || 12 000 tunnellati metriċi/sena espressi f'piż nett
 Laħam tal-majjal || 0203.11.(10) 0203.12.(11-19) 0203.19. (11-13-15-55-59) 0203.21.(10) 0203.22.(11-19) 0203.29. (11-13-15-55-59) || 20 000 tunnellata metrika/sena espressi f’piż nett   + 20 000 tunnellata metrika/sena espressi f’piż nett (għall-kodiċi NM 0203.11.(10) 0203.12.(19) 0203.19.(11-15-59) 0203.21.(10) 0203.22.(19) 0203.29.(11-15-59)) || 20 000 tunnellata metrika/sena espressi f’piż nett   + 20 000 tunnellata metrika/sena espressi f’piż nett (għall-kodiċi NM 0203.11.(10) 0203.12.(19) 0203.19.(11-15-59) 0203.21.(10) 0203.22.(19) 0203.29.(11-15-59))
 Laħam tat-tjur u prodotti tal-laħam tat-tjur || 0207.11.(30-90) 0207.12.(10-90) 0207.13.(10-20-30-50-60-99) 0207.14.(10-20-30-50-60-99) 0207.24.(10-90) 0207.25.(10-90) 0207.26.(10-20-30-50-60-70-80-99) 0207.27.(10-20-30-50-60-70-80-99) 0207.32. (15-19-51-59-90) 0207.33.(11-19-59-90) 0207.35.(11-15-21-23-25-31-41-51-53-61-63-71-79-99) 0207.36.(11-15-21-23-31-41-51-53-61-63-79-90) 0210.99.(39) 1602.31.(11-19-30-90) 1602.32.(11-19-30-90) 1602.39.(21) || 16 000 tunnellata metrika/sena espressi f’piż nett     + 20 000 tunnellata metrika/sena espressi f’piż nett (għall-kodiċi NM 0207.12. (10-90)) || 16 000 tunnellata metrika/sena espressi f’piż nett     + 20 000 tunnellata metrika/sena espressi f’piż nett (għall-kodiċi NM 0207.12. (10-90))
 Ħalib, krema, ħalib ikkondensat u jogurts || 0401.10.(10-90) 0401.20.(11-19-91-99) 0401.30.(11-19-31-39-91-99) 0402.91.(10-30-51-59-91-99) 0402.99. (10-31-39-91-99) 0403.10.(11-13-19-31-33-39) 0403.90.(51-53-59-61-63-69) || 8 000 tunnellata metrika/sena espressi f’piż nett   || 8 000 tunnellata metrika/sena espressi f’piż nett
 Trab tal-ħalib || 0402.10.(11-19-91-99) 0402.21. (11-17-19-91-99) 0402.29. (11-15-19-91-99) 0403.90.(11-13-19-31-33-39) 0404.90.(21-23-29-81-83-89) || 1 500 tunnellata metrika/sena espressi f’piż nett   || 1 500 tunnellata metrika/sena espressi f’piż nett
 Butir u pejsts magħmula mill-ħalib || 0405.10. (11-19-30-50-90) 0405.20.(90) 0405.90.(10-90) || 1 500 tunnellata metrika/sena espressi f’piż nett   || 1 500 tunnellata metrika/sena espressi f’piż nett
 Bajd u abjad tal-bajd || 0407.00.(30) 0408.11.(80) 0408.19.(81-89) 0408.91.(80) 0408.99.(80) 3502.11.(90) 3502.19.(90) 3502.20.(91-99) || 1 500 tunnellata metrika/sena espressi f'ekwivalenti ta’ qxur tal-bajd + 3 000 tunnellata metrika/sena espressi f’piż nett (għall-kodiċi NM 0407.00.(30)) || 1 500 tunnellata metrika/sena espressi f'ekwivalenti ta’ qxur tal-bajd + 3 000 tunnellata metrika/sena espressi f’piż nett (għall-kodiċi NM 0407.00.(30))
 Qamħ komuni, dqiq, u gerbub || 1001.90.(99) 1101.00.(15-90) 1102.90.(90) 1103.11.(90) 1103.20.(60) || 950 000 tunnellata metrika/sena   || 950 000 tunnellata metrika/sena
 Barli, dqiq u gerbub || 1003.00.(90) 1102.90.(10) 1103.20.(20) || 250 000 tunnellata metrika/sena   || 250 000 tunnellata metrika/sena
 Qamħirrum, dqiq u gerbub || 1005.90.(00) 1102.20.(10-90) 1103.13.(10-90) 1103.20.(40) 1104.23.(10-30-90-99) || 400 000 tunnellata metrika/sena   || 400 000 tunnellata metrika/sena
“